Diari Oficial de la Generalitat Valenciana


Sumari del DOGV 4368, del 30-10-2002 (2002/11780)

ORDE de 17 d'octubre de 2002, de la Conselleria de Cultura i Educació, per la qual es modifica l'Orde de 4 de juliol del 2002, (DOGV 02.08.02), per la qual es convoquen ajudes per a actuacions de restauració i conservació de pintura mural.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11920


Data del document
:   17-10-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * pintura
    * protecció del patrimoni
    * arqueologia
    * suport econòmic
    * ajuda pública

ORDE de 17 d'octubre de 2002, de la Conselleria de Cultura i Educació, per la qual es modifica l'Orde de 4 de juliol del 2002, (DOGV 02.08.02), per la qual es convoquen ajudes per a actuacions de restauració i conservació de pintura mural. [2002/11063]
  
L'Orde de 4 de juliol del 2002, de la Conselleria de Cultura i Educació, per la qual es van convocar ajudes per a actuacions de restauració i consolidació de pintura mural sobre edificis històrics i pintura ornamental sobre restes arqueològiques in situ, establia les bases per què es regia la referida convocatòria, la novena de les quals, amb el títol ?Regulació del pagament?, disposava que el pagament de l'ajuda concedida es faria efectiu després de l'aportació per part del beneficiari abans del 31 d'octubre del 2002 de la justificació de la realització de l'actuació mitjançant la presentació de la documentació que expressament es referia en esta.
  
Atés que les entitats sol·licitants han posat de manifest la dificultat de realitzar en la seua integritat l'actuació objecte de l'ajuda entre el termini previst per a resoldre l'adjudicació en la citada orde i l'assenyalat en la base novena com a dia final per a la justificació documental de l'íntegre compliment de l'actuació, fent ús de les facultats conferides per l'article 35 de la Llei 5/1983, de 30 de desembre, del Govern Valencià,
  
ORDENE
  
Es modifica el primer paràgraf de l'apartat 1 de la base novena de l'Orde de 4 de juliol del 2002 de la Conselleria de Cultura i Educació, per la qual es convoquen ajudes per a actuacions de restauració i conservació de pintura mural, que queda redactat de la forma següent:
  
«Novena. Regulació del pagament
  
a) El pagament de l'ajuda concedida es farà efectiu després de l'aportació per part del beneficiari abans del 29 de novembre del 2002 de la justificació de la realització de l'actuació mitjançant la presentació de la documentació següent:»
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14, 44 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició, o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des del dia següent de la publicació per aquells interessats distints de les administracions públiques.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des del dia següent de la publicació.
  
València, 17 d'octubre de 2002
  
El conseller de Cultura i Educació